《余发》
宋代·柯芝

余发萧萧白垂领，十年守拙门庭冷。
来频沙鸟颇相识，起晚邻鸡已三请。
形骸拄树岂复好，心绪如蓬不能整。
平生几緉空馺{左马右沓}，老去一杯先酩酊。
俗言只虞方凿迕，人事但惬幽居屏。
赋形不必尽刍狗，处坎何堪共蛙黾。
若为苴履曾足芥，幸不柳衫真欲瘿。
一声樵响何处来，独立看云发深省。

作者简介：宋瑞阳人，字士先。通五经，工词赋。诣行在求读书省中，益通诸家之学。平居以著书授徒自适。